Vennootskap is duisend paaltjies werdJames Anderson en Stuart Broad. Foto: Glyn Kirk/AFP. Ná 16 jaar en 133 toetse se samespel is Engeland se James Anderson en Stuart Broad se boulvennootskap nou amptelik ŉ duisend paaltjies werd. Die twee snelboulers het hierdie prestasie in die eerste toets teen Nieu-Seeland in Mount Maunganui vermag toe Broad die Suid-Afrikaans gebore Neil Wagner terug na die kleedkamer gestuur het. Shane Warne en Glenn McGrath se wêreldrekord van ŉ duisend-en-een paaltjies in nou beslis in hul visier en selfs al boul hulle nie meer met dieselfde vuur en aggressie as in hul jonger dae nie, is hulle steeds ŉ boulkrag waarmee rekening gehou moet word. Die 40-jarige Anderson het vroeër die belangrike paaltjies van Kane Williamson, Henry Nicholls en Tom Blundell geneem en Ben Stokes (Engeland se kaptein) het al vantevore die veteraansnelbouler vir sy veerkragtigheid en werksetiek geloof. Broad, wat in Junie sy 37ste verjaardag vier, het dalk nie so ŉ klassieke boulaksie soos Anderson nie, maar hy beskik oor die ongekende vermoë om binne ŉ oogwink ŉ rits kolwers uit te knikker – dink byvoorbeeld aan sy vertonings teen Australië op Trent Bridge en teen die Proteas op die Wanderers ???? 1,000 Test wickets ???? James Anderson and Stuart Broad become the second pair to take 1,000 wickets as a partnership in Test cricket.#NZvENG pic.twitter.com/0vByY7TJwH — Wisden (@WisdenCricket) February 17, 2023 Engeland speel deesdae onverskrokke krieket danksy hul “Bazball”-benadering met Stokes wat nou die bleekbene se eerste beurt teen die Kiwi’s op 325 lopies binne 58 boulbeurte verklaar het. Ondanks Tom Blundell (138 lopies) en Devon Conway (77 lopies – nóg ŉ Suid-Afrikaans gebore speler!) se weerstand, geniet die besoekers steeds ŉ eerstebeurtvoorsprong van 19 lopies en hulle sal nie sommer hul voet van die versnelpedaal haal nie. Engeland: 325/9 verklaar in 58,2 boulbeurte: Harry Brook 89, Ben Duckett 84 en Neil Wagner 4/82 Nieu-Seeland: 306/10 in 82,5 boulbeurte: Tom Blundell 138, Devon Conway 77 en Ollie Robinson 4/54 Engeland: 68/2 in 13,2 boulbeurte: Zak Crawley 28 en Scott Kuggeleijn 1/1. Batters to average more than 45 in each format in international cricket (min. 15 innings in each format): Virat KohliDevon Conway#NZvENG pic.twitter.com/yneCgqjo8a — Wisden (@WisdenCricket) February 17, 2023